**DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ IR ĮKAINIŲ PATVIRTINIMO**

2018 m. sausio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio kultūros centro teikiamų mokamų paslaugų sąrašą ir įkainius (pridedama).

2. Pripažinti netekusiu galios Rokiškio rajono savivaldybės tarybos 2014 m. spalio 31 d. sprendimą Nr. TS-180 ,,Dėl Rokiškio kultūros centro teikiamų mokamų paslaugų ir įkainių patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Petras Blaževičius

 PATVIRTINTA

 Rokiškio rajono savivaldybės tarybos

 2018 m. sausio 26 d. sprendimu Nr. TS-

**ROKIŠKIO KULTŪROS CENTRO**

**TEIKIAMŲ MOKAMŲ PASLAUGŲ KAINOS**

|  |  |  |  |  |
| --- | --- | --- | --- | --- |
|  | **Paslaugos pavadinimas** | **Vnt.** | **Kaina, Eur** | **Pastabos** |
| **1** | **Kultūros centro organizuojamų renginių bilietų kainos**  |
| 1.1 | Kultūros centro organizuojamas renginys suaugusiems | 1 bilietas | 2–45  | 1-8  |
| 1.2 | Kultūros centro organizuojamas renginys vaikams | 1 bilietas | 1–20  | 1, 3, 5-8 |
| Pastabos:1) kaina nustatoma atsižvelgiant į renginio sąnaudas;2) vaikas iki 7 m. į renginį suaugusiems įleidžiamas nemokamai su bilietą į tą renginį turinčiu suaugusiuoju asmeniu; vaiko asmens dokumentas pateikiamas bilietų kontrolieriui;3) vaikas iki 3 m. į renginį vaikams įleidžiamas nemokamai su bilietą į tą renginį turinčiu suaugusiuoju šeimos nariu; vaiko asmens dokumentas pateikiamas bilietų kontrolieriui;4) su moksleivio, studento pažymėjimu bilietui į suaugusiųjų renginį taikoma 30 proc. nuolaida; 1 asmuo su pažymėjimu gali įsigyti ne daugiau kaip 1 bilietą su nuolaida;5) daugiavaikės šeimos nariams, globos namų ar šeimynos nariams, socialiai remtinų šeimų nariams, pateikus priklausymą šiai asmenų grupei įrodantį dokumentą, taikoma 50 proc. nuolaida; nuolaida taikoma perkant ne mažiau kaip 2 bilietus;6) su pensininko, neįgaliojo pažymėjimu bilietui taikoma 50 proc. nuolaida; 1 asmuo su pažymėjimu gali įsigyti ne daugiau kaip 1 bilietą su nuolaida;7) grupės vadovas, įsigyjantis bilietus į renginį 15 ir daugiau asmenų, į renginį įleidžiamas nemokamai; grupės vadovui suteikiama vieta prie grupės arba pagal galimybes arčiausiai grupės;8) nuolaidos, išvardintos 2, 4, 5, 6, 7 punktuose, netaikomos renginiams, organizuojamiems kartu su kavinės (maitinimo) paslauga.  |
| **2** | **Trumpalaikės patalpų nuomos užsakovams kainos**  |
| 2.1 | Didžiosios arba mažosios salės su fojė nuoma užsakovo komerciniam renginiui suaugusiems  | Dalis nuo sumos už parduotus užsakovo bilietus | 12 proc. | iki 100 bilietų, bet ne mažiau kaip 60 eurų | 1, 2, 5, 6 |
| 14 proc. | 101–200 bilietų |
| 16 proc. | 201–300 bilietų |
| 18 proc. | 301–400 bilietų |
| 20 proc. | 401–ir daugiau |
| 2.2 | Didžiosios arba mažosios salės su fojė nuoma užsakovo komerciniam renginiui vaikams  | Dalis nuo sumos už parduotus užsakovo bilietus | 10 proc. | iki 100 bilietų, bet ne mažiau kaip 40 eurų | 1, 2, 5, 6 |
| 12 proc. | 101–200 bilietų |
| 14 proc. | 201–300 bilietų |
| 16 proc. | 301–400 bilietų |
| 18 proc. | 401–ir daugiau |
| 2.3 | Didžiosios salės nuoma nekomerciniam renginiui | 1 val. | 100 Eur | 1, 3, 7–13 |
| 2.4 | Mažosios salės nuoma nekomerciniam renginiui | 1 val. | 70 Eur | 1, 3, 7–13 |
| 2.5 | Mažosios salės nuoma nekomerciniam renginiui be įgarsinimo ir apšvietimo įrangos | 1 val. | 40 Eur | 1, 3, 7– 13 |
| 2.6 | Didžiosios salės fojė nuoma  | 1 val. | 30 Eur | 1, 4, 7–13 |
| 2.7 | Mažosios salės fojė nuoma  | 1 val. | 15 Eur  | 1, 4, 7–13 |
| 2.8 | Folkloro studijos nuoma | 1 val. | 10 Eur | 1, 4, 7–13 |
| 2.9 | Chorų studijos nuoma | 1 val. | 10 Eur | 1, 4, 7–13 |
| Pastabos:1) su užsakovu sudaroma Paslaugų sutartis;2) į nuomos komerciniam renginiui paslaugą 2.1, 2.2 įskaičiuota: naudojimasis įgarsinimo ir apšvietimo stacionaria aparatūra, naudojimasis fojė prie nuomojamos salės, 2 grimo kambariais arba 2 kitomis patalpomis prie salės, rūbinės darbuotojų paslaugos, standartinis patalpų paruošimas, valymas, užsakovo pateiktos viešinimo informacijos sklaida miesto erdvėse, internete, bilietų kasos, bilietų kontrolės paslauga;3) į nuomos nekomerciniam renginiui paslaugą 2.3, 2.4 įskaičiuota: įgarsinimo ir apšvietimo stacionaria aparatūra paslauga, naudojimasis fojė prie nuomojamos salės, 2 grimo kambariais arba 2 kitomis patalpomis prie salės, rūbinės darbuotojų paslaugos, standartinis patalpų paruošimas, valymas, užsakovo pateiktos viešinimo informacijos sklaida miesto erdvėse, internete, renginio dalyvių registracijos paslauga; paslaugos 2.5 turinys yra toks pat, išskyrus įgarsinimo ir apšvietimo stacionaria aparatūra paslaugą;4) į nuomos nekomerciniam renginiui paslaugą 2.6, 2.7, 2.8, 2.9 įskaičiuota: rūbinės darbuotojų paslaugos, standartinis patalpų paruošimas, valymas, užsakovo pateiktos viešinimo informacijos sklaida miesto erdvėse, internete, renginio dalyvių registracijos paslauga;5) nustatant nuomos mokestį pagal parduotų užsakovo bilietų skaičių įskaitomi ir kitose bilietų platinimo vietose užsakovo parduoti bilietai; 6) komercinį renginį organizuojantis užsakovas gali rezervuoti vietas kvietimams; 10 vietų rezervavimas neapmokestinamas; užsakovas gali rezervuoti kvietimams daugiau vietų, sumokėdamas 15 proc. bilieto vertės mokestį kaip nuomos mokestį. Kai užsakovas rezervuoja vietas kvietimams neįgaliesiems, socialiai remtiniems asmenims, daugiavaikėms šeimoms ir pateikia šių asmenų sąrašą, vietų rezervavimas neapmokestinamas;7) paslaugos laikas apvalinamas 30 min. tikslumu;8) užsakovo organizuojamos (-ų) repeticijos (-ų) laikas įskaitomas į nuomos laiką;9) užsakant ilgesnės nei 3 val. trukmės paslaugą, kiekvienos papildomos valandos kaina mažinama 50 proc.;10) užsakant paslaugą šventinėmis dienomis, nuomos kaina didinama 30 proc.;11) trumpalaikės patalpų nuomos paslauga teikiama nemokamai rajono savivaldybės organizuojamiems renginiams;12) trumpalaikės patalpų nuomos paslauga teikiama nemokamai savivaldybės biudžetinėms įstaigoms ir nevyriausybinėms organizacijoms, išskyrus politines partijas. Užsakovas ne vėliau kaip prieš 3 savaites iki renginio dienos teikia prašymą Rokiškio kultūros centro direktoriui nurodydamas renginio datą, laiką ir trukmę, tikslinę (-es) grupę (-es), techninio ir ūkinio aptarnavimo poreikį. Prie prašymo pridedamas laisvos formos scenarijaus planas / aprašymas. Prašymas tenkinamas atsižvelgiant į Rokiškio kultūros centro turimas technines ir organizacines galimybes aptarnauti renginį, renginio reikšmingumą rajono bendruomenei ir/arba renginio meninę ir kultūrinę vertę. |
| **3** | **Ilgalaikės patalpų nuomos kultūros produkto kūrimui ir/arba pristatymui kainos**  |
| 3.1 | Didžioji salė  | 1 val. | 8 Eur | 1–3 |
| 3.2 | Mažoji salė  | 1 val. | 6 Eur | 1–3  |
| 3.3 | Didžiosios salės fojė, Mažosios salės fojė, Folkloro studija, Choro studija  | 1 val. | 2 Eur | 1–3  |
| 3.4 | Rūsio erdvės, 1 patalpa  | 1 mėn. | 40 Eur | 1–3 |
| 3.5 | Parodos erdvė, 1 patalpa  | 1 mėn. | 15 Eur | 1, 2, 4, 5 |
| Pastabos:1) su užsakovu sudaroma bendradarbiavimo sutartis, suderinamas privalomas veiklos grafikas;2) į nuomos paslaugą įskaičiuota: standartinis patalpų paruošimas, valymas; 3) nuomos suma mažinama 70 proc. užsakovui, turinčiam projekto finansavimą ir/ar kitus paramos šaltinius ir 100 proc. užsakovui, neturinčiam projektinio finansavimo ar kitų paramos šaltinių su sąlyga, jog sukurto kultūros produkto premjera organizuojama su Rokiškio kultūros centro bilietais ir gautos pajamos lieka įstaigai;4) į parodos erdvės nuomos kainą įskaičiuotas parodos pakabinimas, užsakovo pateiktos viešinimo informacijos sklaida miesto erdvėse, internete, išskyrus reikalingas medžiagas ir / ar specialųjį apšvietimą, eksponatų draudimą;5) parodos erdvės nuomos kaina mažinama 100 proc., kai parodos atidarymas yra kito komercinio renginio ar Rokiškio kultūros centro renginio dalis.  |
| **4** | **Scenos aptarnavimo paslaugų, įrangos ir scenografijos elementų, kostiumų nuomos kainos**  |
| 4.1 | Didžiosios salės ir mažosios salės įgarsinimo paslauga su stacionaria aparatūra | 1 val. | 30 Eur | 1, 3 |
| 4.2 | Didžiosios ir mažosios salių scenos apšvietimo paslauga su stacionaria aparatūra | 1 val. | 30 Eur | 1, 3 |
| 4.3 | Įgarsinimo paslaugos su kilnojama aparatūra: |
| 4.3.1 | Su didžiuoju (3,2 kW ) aparatūros komplektu | 1 val. | 60 Eur | 1–3 |
| 4.3.2 | Su mažuoju (iki 1 kW ) aparatūros komplektu | 1 val. | 30 Eur | 1–3 |
| 4.4 | Atskirų garso ir šviesos įrenginių nuoma, 1 vnt.  | 1 para |  6–100 Eur | 1–3, 4 |
| 4.5 | Apšvietimo paslaugos su kilnojama aparatūra: |
| 4.5.1 | Su didžiuoju aparatūros komplektu | 1 val. | 60 Eur | 1–3 |
| 4.5.2 | Su mažuoju aparatūros komplektu | 1 val. | 30 Eur  | 1–3 |
| 4.6 | Projektoriaus nuoma (be kompiuterio) | 1 val. | 15 Eur | 1, 2 |
| 4.7 | Projektoriaus nuoma (su kompiuteriu) | 1 val. | 20 Eur | 1, 2 |
| 4.8 | Kostiumo nuoma, 1 komplektas | 1 para | 5–50 Eur | 1, 2, 5  |
| 4.9 | Scenografijos elementų nuoma: dekoracijos, dūmų mašina, burbulų mašina ir pan. | 1 renginys | 10–50 Eur | 1, 2, 6 |
| Pastabos:1) su užsakovu sudaroma Paslaugų sutartis;2) į kainą neįeina transporto išlaidos;3) prie renginio laiko, už kurį skaičiuojama įgarsinimo ir / ar apšvietimo paslaugos kaina, pridedama privaloma 1 val. techniniam pasiruošimui; 4) pagal Nuomojamų garso ir šviesos įrenginių sąrašą, patvirtintą Rokiškio kultūros centro direktoriaus 2017 m. gruodžio 8 d. įsakymu Nr. 90V;5) pagal Nuomojamų sceninių kostiumų sąrašą, patvirtintą Rokiškio kultūros centro direktoriaus 2017 m. gruodžio 8 d. įsakymu Nr. 90V;6) pagal Nuomojamų scenografijos elementų sąrašą, patvirtintą Rokiškio kultūros centro direktoriaus 2017 m. gruodžio 8 d. įsakymu Nr. 90V.  |
| **5** | **Kūrybinių paslaugų, meno kolektyvo pasirodymo kainos**  |
| 5.1 | Kamerinio renginio scenarijaus rašymas iki 2 val. trukmės renginiui | 1 vnt. | 50 Eur | 1 |
| 5.2 | Kamerinio renginio scenarijaus rašymas nuo 2 val. trukmės renginiui | 1 vnt. | 60 Eur | 1 |
| 5.3 | Kamerinio renginio scenarijus ir režisūra  | 1 renginys | 150 Eur | 1, 2 |
| 5.4 | Masinio renginio scenarijaus rašymas iki 2 val. trukmės renginiui | 1 vnt. | 70 Eur | 1 |
| 5.5 | Masinio renginio scenarijaus rašymas nuo 2 val. trukmės renginiui | 1 vnt. | 80 Eur | 1 |
| 5.6 | Masinio renginio scenarijus ir režisūra  | 1 renginys | 350 Eur | 1, 2 |
| 5.7 | Apšvietimo režisieriaus paslauga  | 1 renginys | 50–300 Eur | 1, 2, 4 |
| 5.8 | Garso režisieriaus paslauga | 1 renginys | 50–300 Eur | 1, 2, 4 |
| 5.9 | Akademinio renginio vedimas | 1 val. | 20 Eur | 1–3 |
| 5.10 | Pramoginio renginio vedimas | 1 val. | 30 Eur | 1–3 |
| 5.11 | Koncertmeisterių grupės pasirodymas | 1 val. | 120 Eur | 1, 2, 5 |
| 5.12 | Koncertmeisterio paslauga | 1 val. | 30 Eur | 1, 2 |
| 5.13 | I kategorijos kolektyvo pasirodymas | 1 renginys | 100 Eur | 1, 2, 5 |
| 5.14 | II kategorijos kolektyvo pasirodymas | 1 renginys | 60 Eur | 1, 2, 5 |
| 5.15 | III, IV kategorijos kolektyvo pasirodymas | 1 renginys | 40 Eur | 1, 2, 5 |
| 5.16 | Kolektyvo be kategorijos pasirodymas | 1 renginys | 30 Eur | 1, 2, 5 |
| 5.17 | Konkurso dalyvio mokestis | 1 asmuo | 6–30 Eur | 2, 6 |
| 5.18 | Laisvalaikio stovyklos dalyvio mokestis | 1 diena | 6–20 Eur | 1, 2, 6 |
| 5.19 | Edukacinės programos dalyvio mokestis | 1 asmuo | 1–5 Eur | 2, 6 |
| 5.20 | Mėgėjų meno kolektyvo nario užsiėmimų mokestis: |
| 5.20.1 | Suaugusiajam | 1 mėn. | 3–20 Eur | 1, 2–12 |
| 5.20.2 | Vaikui  | 1 mėn. | 2–15 Eur | 1, 2–12  |
| Pastabos:1) su užsakovu pasirašoma Paslaugų sutartis;2) į kainą neįeina transporto išlaidos;3) renginio vedėjo paslauga gali būti teikiama užsienio kalba (rusų, anglų, vokiečių) už papildomą sutartinę kainą;4) apšvietimo režisieriaus ar garso režisieriaus paslauga teikiama kuriant naują kultūros produktą už sutartinę kainą atsižvelgiant į kūrybinio projekto sudėtingumą;5) užsakovui prašant keisti meno kolektyvo programą daugiau kaip 50 proc., mokamas 20 proc. priedas prie kainos;6) pagal Rokiškio kultūros centro direktoriaus įsakymu patvirtintus konkurso nuostatus, edukacinio užsiėmimo ar stovyklos programą;7) nario mokesčio dydis skirtingiems mėgėjų meno kolektyvams nustatomas Rokiškio kultūros centro direktoriaus įsakymu, atsižvelgiant į kolektyvų vadovų ir Kultūros centro tarybos rekomendacijas;8) 100 proc. nuolaida užsiėmimų mokesčiui taikoma nariui, lankančiam mėgėjų meno kolektyvą, turintį I–II kategoriją, 50 proc. – III–IV kategoriją; kategorijos nustatomos vadovaujantis Kategorijų suteikimo mėgėjų meno kolektyvams pagal meninį lygį, veiklą ir pasiektus rezultatus nuostatais, patvirtintais Lietuvos Respublikos kultūros ministro 2008 m. kovo 17 d. įsakymu Nr. ĮV-145; 9) tos pačios šeimos antrajam ir kitiems nariams taikoma 50 proc. mokesčio nuolaida;10) nariui su pensininko pažymėjimu taikoma 50 proc. nuolaida;11) asmeniui iš socialiai remtinos šeimos, pateikus tai įrodantį dokumentą, ir nariui su neįgaliojo pažymėjimu taikoma 100 proc. nuolaida;12) narys, lankantis daugiau nei vieną kultūros centro darbuotojų vadovaujamą mėgėjų meno kolektyvą, klubą, kai dėl to kyla užsiėmimų mokesčio prievolė, moka vieną iš dviejų, didesnį mokestį.  |
| **6** | **Rinkodaros paslaugų kainos ir taikymo sąlygos:** |
| 6.1 | Reklama interjere | 1 kv. m/1 mėn. | 8 Eur | 1–4 |
| 6.2 | Reklama interneto svetainėje, 1 skelbimas | 1 mėn. | 40 Eur | 1, 3, 4 |
| 6.3 | Rinkodaros programos, apklausos vykdymas, reklaminių skrajučių dalijimas renginyje  | 1 renginys | 10 Eur | 1, 2, 3 |
| 6.4 | Reklaminių plakatų platinimas, ne mažiau kaip 50 vnt. | 1 vnt. | 0,30 Eur | 1, 2 |
| 6.5 | Lojalumo kortelės | 1 vnt. | 1–3 Eur | 2  |
| 6.6 | Komisinis prekybos kultūros renginių atributika, leidiniais, garso ir vaizdo prekėmis, e-bilietais mokestis  | Prekės kaina | 2–10 proc. | 1, 2, 5 |
| Pastabos:1) su užsakovu pasirašoma Paslaugų sutartis;2) į kainą neįeina transporto išlaidos;3) į kainą neįeina reklamos maketavimas;4) užsakant reklamą ilgiau kaip 3 mėn., kiekvienam kitam nepertraukiamos reklamos mėnesiui taikoma 50 proc. nuolaida;5) komisinis mokestis nustatomas atskiru sutarimu su užsakovu ir / arba atsižvelgiant į prekės vidutinę rinkos kainą, e-bilieto kainą. |
| **7** | **Kitų teikiamų paslaugų kainos ir taikymo sąlygos:** |
| 7.1 | Prekybos renginio metu mokestis, 1 diena | 1 dalyvis | 20 – 50 Eur | 1, 2 |
| 7.2 | Mokestis už prarastą rūbinės žetoną  | 1 vnt. | 2 Eur |  |
| 7.3 | Baldų (stalai, kėdės, kt.) ir smulkaus inventoriaus (termosas, virdulys, kt.) nuoma ir paruošimas  | 1 renginys | 20 Eur | 3 |
| Pastabos:1) su užsakovu pasirašoma Paslaugų sutartis;2) prekybos renginio metu mokestis nustatomas pagal prekes ir prekybinį plotą:  - prekyba ne maisto produktais iki 5 kv. metrų plote – 20 Eur;  - prekyba ne maisto produktais 5–10 kv. metrų plote – 30 Eur; - prekyba maisto produktais iki 5 kv. metrų plote – 40 Eur; - prekyba maisto produktais 5–10 kv. metrų plote – 50 Eur; 3) baldai ir smulkus inventorius nuomojamas tik Rokiškio kultūros centro patalpose ir tik kartu su patalpų nuomos paslauga.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_

**AIŠKINAMASIS RAŠTAS**

 **Parengto sprendimo projekto tikslai ir uždaviniai.** Patvirtinti Rokiškio kultūros centro teikiamų paslaugų sąrašą ir įkainius, o iki tol galiojusį Rokiškio rajono savivaldybės tarybos 2014 m. spalio 13 d. sprendimą Nr. Nr. TS -180 ,, Dėl Rokiškio kultūros centro teikiamų paslaugų įkainių patvirtinimo“ laikyti negaliojančiu.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos Kultūros centrų įstatymas, bei Rokiškio kultūros centro 2017 m. gruodžio 5 d. raštas Nr. ISD – 239 ,, Dėl Rokiškio kultūros centro teikiamų mokamų paslaugų kainų patvirtinimo“

 **Sprendimo projekto esmė.**

1. Neteko aktualumo kainų rašymas litais.

 2. Dėl bendrosios paskutiniųjų metų infliacijos Lietuvoje yra racionalu peržiūrėti paslaugų kainas. Dėl kartais nuostolingų užsakovų renginių reikia didinti salės nuomos komerciniams renginiams mažiausią procentinį įvertį ir prie procentinio mokesčio įvesti minimalią užsakovo mokamą sumą.

 3. Trumpalaikės patalpų nuomos nekomerciniams renginiams paslauga retai atsiejama nuo susijusių aptarnavimo paslaugų (apšvietimo ir įgarsinimo, rūbinės, grimo kambarių kt.), todėl racionalu nustatyti bendrą nuomos mokestį ir aiškiau apibrėžti paslaugos turinį.

 4. Nuo 2014 metų keitėsi įstaigos teikiamų paslaugų sudėtis ir paklausa: kopijavimo, skenavimo, spausdinimo, garso įrašų perrašymo, fonogramų kūrimo paslaugos dėl informacinių technologijų tobulėjimo neteko aktualumo. Anksčiau naudotame paslaugų sąraše nebuvo apibrėžta ilgalaikė patalpų nuoma ne Kultūros centro kolektyvų repeticijoms. Taikant valandinės nuomos įkainį asmenims, norintiems kurti kultūros produktą 1–2 mėnesius, bendra nuomos kaina buvo neracionaliai brangi. Taip ribojamos galimybės laisviesiems meno kūrėjams naudotis Kultūros centro baze savo kūrybiniams projektams įgyvendinti. Taip pat į paslaugų sąrašą nebuvo įtrauktos apšvietimo režisūros, garso režisūros paslaugos, nors jos teikiamos kuriant naujus kultūros produktus, prie stacionarios šviesos ir garso aparatūros papildomai naudojamų įrenginių nuomos paslaugos. Į teikiamų mokamų paslaugų sąrašą reikėjo įtraukti aktualias akademinio renginio vedimo, parodų ploto nuomos, reklamos, baldų ir smulkaus inventoriaus nuomos bei paruošimo, koncertmeisterio paslaugas, nustatyti prarasto rūbinės žetono, lojalumo kortelės ir prekybos komisinius mokesčius. Buvo svarbu naujai apibrėžti ir diferencijuoti: prekybos renginio metu paslaugą, kiekio nuolaidas patalpų nuomos, reklamos ploto nuomos paslaugoms, grupinę nuolaidą Kultūros centro renginių bilietams.

 5. Svarbu buvo išplėtoti ir aiškiau išdėstyti nuolaidų taikymo nuostatas socialiai pažeidžiamoms asmenų grupėms, savivaldybės biudžetinėms įstaigoms ir nevyriausybinėms organizacijoms.

 6. Veiklos stebėsena parodė, kad būtina aiškiau apibrėžti paslaugų turinį nuomojant patalpas, nuomos laiko skaičiavimo matą, kūrybinių paslaugų turinį, paslaugas, kai į kainą neįskaičiuotos transporto išlaidos, vietų rezervavimo kvietimams apmokestinimo ir kitus klausimus.

 **Galimos pasekmės, priėmus siūlomą tarybos sprendimo projektą:**

**teigiamos** – aiškus teikiamų paslaugų sąrašas ir įkainiai;

**neigiamos** – nėra.

**Kokia sprendimo nauda Rokiškio rajono gyventojams.**

Šis sprendimas naudingas įvairioms gyventojų grupėms: socialiai pažeidžiamiems, neįgaliesiems, pensininkams, saviveiklininkams, vaikams.

**Finansavimo šaltiniai ir lėšų poreikis**.

Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Skyriaus vedėjas Petras Blaževičius